# data[].attributes.body
ClassPoint เป็นเครื่องมือตอบคำถามในชั้นเรียนช่วยให้คุณครูสร้างแบบทดสอบ โต้ตอบกับนักเรียนได้อย่างรวดเร็ว และสามารถใช้ ClassPoint ร่วมกับ PowerPoint นำเสนอสื่อการเรียนการสอน หรือแบบทดสอบได้เลย

การสร้างแบบทดสอบมีทั้งหมด 5 แบบ ดังนี้

1. สร้างแบบทดสอบแบบหลายตัวเลือก (Multiple Choice) ซึ่งเป็นการสร้างคำถามแบบปรนัย และสร้างตัวเลือกคำตอบให้เลือกตอบได้หลายข้อ

2. การสร้างแบบทดสอบแบบกลุ่มคำ (Word Cloud) เป็นการให้นักเรียนตอบคำถาม หรือแสดงความคิดเห็นแบบยาวๆ

3. แสดงความคิดเห็นแบบตอบสั้น (Short answer) เป็นการแสดงความคิดเห็นแบบสั้นๆ จำกัดความยาว

4. กระดานวาดภาพ (Slide Drawing) นักเรียนสามารถตอบคำถาม โดยการแสดงวาดภาพได้

5. อัพโหลดรูปภาพ (Image Upload) นักเรียนสามารถส่งคำตอบ โดยการอัพโหลดรูปภาพได้

ข้อจำกัดของผู้ใช้งานแบบฟรี ClassPoint

สร้างข้อคำถามใน Class Point ได้เพียง 5 สไลด์

จำนวนนักเรียนเข้าตอบได้ 25 คน เท่านั้น

แหล่งที่มา

https://url-shortener.me/3HDN

# data[].attributes.headline
แอปพลิเคชัน Prezi

# data[].attributes.subject
แอปพลิเคชัน Prezi

# data[].attributes.body
Prezi เป็นโปรแกรมทำ Presentation Online ที่มีเอกลักษณ์เด่นสุด

คือ การซูมเข้าซูมออกได้นอกจากนี้ การเดินทางของงานนำเสนอไม่ได้เป็นเส้นตรงที่มุ่งไปข้างหน้า หรือถอยหลังทีละสไลด์ Prezi จะซูมเข้า ซูมออก กระโดดไปโน่น กระโดดไปนี่แล้วแต่เราออกแบบ Prezi สามารถใส่รูปภาพ เสียง วิดีโอ และไฟล์ PDF PPT เป็นต้น ขณะเดียวกันก็สามารถ นำเสนอแบบ online ได้ หรือสามารถดาวน์โหลดลงมาเพื่อนำเสนอแบบ offline และไฟล์ที่ได้จะมีนามสกุล .exe ซึ่งเปิดได้กับทุกเครื่อง

โปรแกรม Prezi ต่างจากโปรแกรม Power Point อย่างไร

• PowerPoint นำเสนอแบบ linear คือหน้าที่หนึ่ง หน้าที่สอง หน้าที่สาม...ไปเรื่อยๆ

• Prezi นำเสนอแบบ zoom คือไม่ได้ไปหน้าหนึ่ง หน้าสองตามลำดับ แต่สามารถกระโดดไปยังข้อมูลที่เราต้องการจะนำเสนอได้ทันที

• Prezi แทรกรูปภาพได้ เสียงก็ได้ วิดีโอก็ได้ด้วย

แหล่งที่มา

https://inskru.com/idea/-M8i21dgHtyE-jJ9mP2R/

# data[].attributes.body
Piktochart คือ เครื่องมือสร้างอินโฟกราฟิก (Infographic) โปสเตอร์ (Poster) รายงาน (Report) และงานนำเสนอ (Presentation) ช่วยเปลี่ยนข้อมูลที่ซับซ้อนให้เป็นภาพที่สวยงามและเข้าใจง่าย โดยไม่จำเป็นต้องเชี่ยวชาญด้านศิลปะ ก็สามารถทำสื่อการเรียนรู้ที่สวยงามและน่าสนใจได้ ซึ่งเหมาะสำหรับทั้งผู้ที่ต้องการสร้างงานนำเสนอสำหรับการเรียน การทำงาน หรือแม้แต่การใช้งานส่วนตัว

ข้อดีในการใช้งาน Piktochart แบบฟรี

มีเทมเพลตให้เลือกหลากหลายรูปแบบ เช่น Brochure, Infographic, Newsletter, Presentation และ Resume

สร้าง Visual Projects ได้ไม่จำกัด

มีฟีเจอร์ Ai ให้ใช้ในการสร้างผลงาน

ทำงานร่วมกับผู้อื่นได้แบบเรียลไทม์

ข้อเสียในการใช้งาน Piktochart แบบฟรี

มีพื้นที่จัดเก็บข้อมูลไม่เกิน 100  MB

ดาวน์โหลดผลงานเป็นไฟล์ PNG ได้ 2 ครั้ง

มีจำนวนเครดิต Ai ให้ 50 หน่วย

เชิญสมาชิกทีมได้สูงสุด 3 คน

แหล่งที่มา

https://techintegration.ets.kmutt.ac.th/content/tech-review/piktochart

# data[].attributes.headline
แอปพลิเคชัน ZipGrade

# data[].attributes.subject
แอปพลิเคชัน ZipGrade

# data[].attributes.body
ZipGrade คือ แอปพลิเคชันตรวจข้อสอบรูปแบบปรนัยที่แสดงผลทันที เมื่อสแกนผ่าน Smartphone หรือ Tablet โดยที่ผู้สอนสามารถสร้างกระดาษคําตอบ ZipGrade ได้เอง นอกจากนี้ผู้สอนสามารถดูคะแนนสูงสุด-ต่ำสุด ค่าเฉลี่ยของทั้งชั้นเรียน และ Export ผลคะแนนของผู้เรียนเป็นไฟล์ PDF และ Excel ได้อีกด้วย นอกจากนี้กระดาษคำตอบ ZipGrade สามารถใช้ได้กับหลากหลายอุปกรณ์เครื่องเขียน ไม่ว่าจะเป็นดินสอ 2B, ปากกาสีแดง ปากกาสีน้ำเงิน หรือปากกาสีดำ เพียงแต่ต้องมีเส้นที่หนา และทึบแสง เพื่อให้สามารถสแกนผ่าน Smartphone หรือ Tablet ได้ง่าย รองรับทั้งการขีด กากบาท หรือฝนทับภายในวงกลม ทั้งนี้เพื่อความแม่นยำในการสแกน จะแนะนำเป็นรูปแบบกากบาทและฝนภายในวงกลม

ฟีเจอร์เด่นของ ZipGrade มีอะไรบ้าง?

สร้างกระดาษคำตอบแบบปรนัย ที่มีจำนวน 20, 50 หรือ 100 ข้อ

แสดงคะแนนรวมและจำนวนข้อที่ผู้เรียนตอบถูก/ผิดโดยอัตโนมัติ

มีสรุปรายงานผลคะแนนของผู้เรียนแบบทั้งชั้น และรายบุคคล

Sync ข้อมูลระหว่าง Application และ Website

ไม่จำเป็นต้องเชื่อมต่อ Internet ในการตรวจคำตอบ

ดาวน์โหลดกระดาษคำตอบ และผลคะแนนของผู้เรียนเป็นไฟล์ PDF หรือ Excel

ข้อจำกัดการใช้งาน ZipGrade แบบฟรี

ไม่รองรับการสร้างคำถามประเภทอื่นนอกจากแบบปรนัย

สแกนคำตอบได้เพียง 100 ครั้ง/เดือนเท่านั้น

มีตัวเลือกคำตอบสูงสุด 5 ตัวเลือก (A,B,C,D,E)

แหล่งที่มา

https://techintegration.ets.kmutt.ac.th/content/tech-review/zipgrade

# data[].attributes.headline
แอปพลิเคชัน Nearpod

# data[].attributes.subject
แอปพลิเคชัน Nearpod

# data[].attributes.body
Nearpod คือ แอปบริหารจัดการสื่อการสอนแบบ Interactive โดยนำเสนอจากเครื่องผู้สอนไปแสดงผลยังอุปกรณ์ของผู้เรียนได้ทั้งข้อความ รูปภาพ วิดีโอ และสร้างคำถามเพื่อวัดประเมินความรู้ความเข้าใจของผู้เรียนได้หลากหลายรูปแบบ นอกจากนี้ผู้สอนยังสามารถสร้างHomework ให้ผู้เรียนนำไปศึกษาเรียนรู้นอกเวลา และทำแบบฝึกหัดท้ายบท โดยระบบจะสร้างรายงานแจ้งให้ผู้สอนทราบได้ทันทีว่ามีใครส่งหรือยังไม่ส่งงานบ้าง พร้อมวิเคราะห์คะแนนเป็นกราฟให้อัตโนมัติ

จุดเด่นของ Nearpod มีอะไรบ้าง?

มีรูปแบบคำถามให้เลือกมากถึง 9 รูปแบบ ได้แก่ Open-ended, Quiz, Poll, Collaborate board, Fill in the blanks, Matching pairs, Time to climb และ Drag & Drop

นำเสนอชุดคำถามออกมาได้ในรูปแบบของกิจกรรม Interactive เช่น สไลด์ วิดีโอและเกม

รองรับรูปแบบการสอน 3 รูปแบบ ทั้งแบบ In person, Hybrid และ Remote learning

ข้อจำกัดการใช้งาน Nearpod แบบฟรี

จำกัดผู้เข้าร่วมสูงสุด 40 คน และสร้างคำถามได้สูงสุด 25 คำถาม

การใช้งานแบบฟรีจำกัดพื้นที่ในการจัดเก็บข้อมูลสูงสุด 100 MB

การใช้งานแบบฟรี ไม่สามารถสร้างคำถามรูปแบบ Drag & Drop

แหล่งที่มา

https://techintegration.ets.kmutt.ac.th/content/tech-review/nearpod

# data[].attributes.headline
แอปพลิเคชัน Socrative

# data[].attributes.subject
แอปพลิเคชัน Socrative

# data[].attributes.body
Socrative คือ แอปพลิเคชันสำหรับสร้างแบบทดสอบเพื่อประเมินความรู้ความเข้าใจหรือสำรวจความคิดเห็นของผู้เรียนแบบออนไลน์

ที่นอกจากจะสามารถสร้างคำถามได้แล้ว ผู้สอนยังสามารถใช้งานตัวเลือกต่างๆ ที่มีบนระบบ เช่น การจับเวลา การสลับข้อคำถาม เพื่อสร้างความท้าทายและความรู้สึกอยากมีส่วนร่วมให้กับผู้เรียนได้ ซึ่งผู้สอนสามารถดูผลคำตอบทั้งหมดได้แบบ Real-time

จุดเด่นของ Socrative มีอะไรบ้าง

การใช้งานรูปแบบฟรีสามารถสร้างคำถามได้สูงสุด 500 ข้อ

มีรูปแบบคำถามให้เลือก 3 รูปแบบ คือ Multiple choice, True/False และ Short answer

มีตัวเลือกในการตั้งค่าใส่คำอธิบายเพื่อเฉลยคำตอบ การสลับข้อคำถามและกำหนดเวลา

รองรับการตอบคำถามทั้งในรูปแบบรายบุคคล (Individual) และแบบทีม

ข้อจำกัดการใช้งาน Socrative แบบฟรี

จำกัดผู้เข้าร่วมสูงสุด 50 คน

สร้างแบบทดสอบได้สูงสุด 5 แบบทดสอบ

สร้างห้องแบบ Public ได้ 1 ห้อง และเริ่มกิจกรรมได้เพียงครั้งละ 1 กิจกรรม

แหล่งที่มา

https://techintegration.ets.kmutt.ac.th/content/tech-review/socrative

# data[].attributes.headline
แอปพลิเคชัน Plickers

# data[].attributes.subject
แอปพลิเคชัน Plickers

# data[].attributes.body
Plickers คือ แอปพลิเคชันสำหรับสร้างแบบทดสอบและตรวจคำตอบได้ทันทีโดยใช้สมาร์ตโฟนหรือแท็บเล็ต Scan เพื่อเก็บผลคำตอบจากแผ่นกระดาษที่อยู่ในรูปแบบภาพรหัสคล้าย QR Code โดยที่ผู้เรียนไม่จำเป็นต้องเตรียมอุปกรณ์หรือติดตั้งโปรแกรมใด ๆ ไม่จำกัดจำนวนห้องเรียนหรือนักเรียน เหมาะสำหรับใช้ในการประเมินผลการเรียนรู้ของผู้เรียน รวมทั้งสามารถนำไปประยุกต์ใช้ในการเช็กชื่อได้เช่นกัน

ฟีเจอร์เด่นของ Plickers มีดังนี้

Multiple Choice คำถามแบบหลายตัวเลือก โดยเพิ่มตัวเลือกได้สูงสุด 4 ตัวเลือก

True/False คำถามแบบถูก/ผิด

Reports ใช้ดูภาพรวมเปรียบเทียบคำถามแต่ละ Set เช่น Pre-test กับ Post-test

Scoresheets ใช้ดูในแบบตารางคะแนนรายบุคคล โดย Export เป็นไฟล์ .csv ได้

แหล่งที่มา

https://techintegration.ets.kmutt.ac.th/content/tech-review/plickers

# data[].attributes.headline
แอปพลิเคชัน Edpuzzle

# data[].attributes.subject
แอปพลิเคชัน Edpuzzle

# data[].attributes.body
Edpuzzle แอปพลิเคชันสำหรับสร้างวิดีโอ Interactive ที่ช่วยให้ผู้สอนสร้างวิดีโอได้ทั้งสื่อการเรียนรู้ และตัวช่วยทดสอบความรู้ความเข้าใจของผู้เรียนได้ง่ายๆ ด้วยการเพิ่มคำถามและคำอธิบาย โดยมีจุดเด่นคือเป็นเครื่องมือ All-in-one ที่ทำได้ครบทั้งตัด อัดเสียง และสร้างแบบทดสอบสุดสร้างสรรค์ แถมยังมีสรุปรายงานผลคะแนนของผู้เรียนให้ดาวน์โหลดได้หลังสิ้นสุดกิจกรรม

ฟีเจอร์เด่นของ Edpuzzle มีดังนี้

ไม่จำกัดจำนวนคำถามและคำอธิบายที่เพิ่มได้

มีรูปแบบ Interaction ให้เลือก 3 รูปแบบ ได้แก่
- การเพิ่มคำถามแบบตัวเลือก (Multiple-choice question)
- การเพิ่มคำถามแบบปลายเปิด (Open-ended question)
-การเพิ่มคำอธิบาย (Note)

รองรับการกำหนดจำนวนครั้ง (Attempts) ที่ผู้เรียนสามารถทำกิจกรรม

อัปโหลดวิดีโอได้ทั้งรูปแบบ AVI, MOV และ MP4 รวมถึงเลือกใช้ลิงก์วิดีโอจาก YouTube

ตัด (Cut) และพากย์เสียงทับ (Voice-over) วิดีโอได้

มีรายงานผลคะแนนของผู้เรียนในรูปแบบไฟล์

ข้อจำกัดการใช้งาน Edpuzzle แบบฟรี

พื้นที่จัดเก็บข้อมูล (Storage) 20 วิดีโอ/บัญชี

อัปโหลดวิดีโอได้ไม่เกิน 1 GB/วิดีโอ

จำเป็นต้องติดตั้งส่วนเสริมบน Chrome เพื่อใช้งาน Function การบันทึกหน้าจอ (Recording)

แหล่งที่มา

https://techintegration.ets.kmutt.ac.th/content/tech-review/edpuzzle